Panda Express

Panda Express er en amerikansk hurtigmatkjede som serverer kinamat. Kjedens 1 500 restauranter ligger fortrinnsvis i USA, i tilknytning til kasinoer, kjøpesentre, supermarkeder, lufthavner, jernbanestasjoner, fornøyelsesparker, sportsarenaer og universitetsområder.

I 2004 begynte kjeden å etablere selvstendige restauranter med drive-through. Panda Express ble etablert i 1983 og er den største kinamatkjeden i USA. Den har et erklært fokus på sunn mat, og ingen av produktene inneholder natriumglutamat.

Panda Express har 19 000 ansatte og hovedkontor i California. Omsetningen er 1,5 milliarder dollar (2011).

Eksterne lenker


Kategori:Hurtigmatkjeder
Kategori:Restaurantkjeder fra USA
Kategori:Kinesiske restauranter